Me har ei arbeidsdeling som gjer at ansvaret for kollektivtrafikken er lagt til fylkeskommunane. Eg vil vere varsam med å gripe inn i det mandatet som fylkeskommunane har til å utvikle gode system på dette området. Me har jamlege møte med fylkeskommunane for å drøfte både kollektivtrafikk og andre viktige spørsmål. I eit slikt møte skal eg gjerne drøfte òg dette spørsmålet, men det å påleggje Oslo og Akershus å utvikle eit system synest eg ville vere å gå eit steg for langt med omsyn til å gripe inn i eit ansvarsområde som dei eksplisitt har.